สยามแก๊สฯ ฮุบเชลล์แก๊สสิงคโปร์ 351 ล้านบาท
เผย สยามแก๊สฯ ฮุบเชลล์แก๊สสิงคโปร์ 351 ล้านบาท เมื่อวันที่ 15 ก.ค.ที่ผ่านมา
16 ก.ค. 2553

เผย สยามแก๊สฯ ฮุบเชลล์แก๊สสิงคโปร์ 351 ล้านบาท เมื่อวันที่ 15 ก.ค.ที่ผ่านมา
บริษัท สยามแก๊ส แอนด์ ปิโตรเคมีคัลส์ (SGP)  ได้เข้าทำสัญญาซื้อหุ้นของบริษัทเชลล์ แก๊ส (LPG) สิงคโปร์ทั้งหมด 100%จาก บริษัท เชลล์ แก๊ส(LPG) โฮลดิง มูลค่าทั้งสิ้น 15 ล้านเหรียญสิงคโปร์ หรือเท่ากับ 351.75 ล้านบาท เมื่อวันที่ 15 ก.ค. 2553 ที่ผ่านมา
นายศุภชัย วีรบวรพงศ์ กรรมการผู้จัดการ    SGP     กล่าวว่า จะโอนกิจการในสิงคโปร์แล้วเสร็จภายในเดือนก.ค.นี้ และจะเริ่มรับรู้รายได้ตั้งแต่เดือน ส.ค.2553  ทำให้รายได้ของไตรมาส3และ4จะเติบโตประมาณ 15% จากไตรมาสเดียวกันของปีก่อน 
"รายได้ในไตรมาส 2 จะอ่อนตัวลงไปตามฤดูกาล และได้รับผลกระทบจากเหตุการณ์การเมือง แต่ความต้องการใช้แก๊สภายในประเทศปีนี้สูงกว่า 10% ช่วยทำให้ยอดขายในครึ่งปีหลังเตบโตดี "นายศุภชัย กล่าว